Nr. 53711/01.10.2024

**Referat de aprobare**

privind aprobarea Planului de mobilitate urbană durabilă pentru zona metropolitană

Sfântu Gheorghe

Primul Plan de mobilitate urbană durabilă pentru municipiul Sfântu Gheorghe (PMUD) a fost elaborat și aprobat în anul 2017, pe lângă indicatorii și obiectivele propuse a fi atinse până la 2025, conținea un portofoliu de proiecte, pentru realizarea căreia principala sursă de finanțare a fost Programul Operațional Regional 2014-2020.

Având în vedere prioritățile de dezvoltare ce s-au conturat în ultimii ani și faptul că se extinde aria investițiilor previzionate, cu precădere cele de mobilitate urbană, în aria cuprinsă în zona metropolitană formată din unitățile administrativ teritoriale Arcuș, Bixad, Bodoc, Chichiș, Ghidfalău, Ilieni, Malnaș, Micfalău, Moacșa, Ozun, Reci, Sfântu Gheorghe, Valea Crișului, se impunea elaborarea unui nou document strategic pentru orizontul de timp 2024-2030, document de planificare cu noi obiective de atins și cu identificarea unor noi surse de finanțare. Asociația de Dezvoltare Intercomunitară Zona Metropolitană Sepsi intenționează să depună cereri de finanțare în cadrul Programului Regional Centru 2021-2027, iar existența unui PMUD aprobat de către Consiliile Locale ale localităților din zona metropolitană este criteriu de eligibilitate.

PMUD este un document complex care schiţează cadrul de dezvoltare din punctul de vedere al mobilității a zonei metropolitane până în anul 2030 şi care cuprinde o listă de proiecte aşezate în context local, regional, naţional şi european, o viziune şi un concept de dezvoltare, precum şi câteva direcţii prioritare de acţiune. Ca instrument de planificare, PMUD trebuie să răspundă la nevoile locale de dezvoltare prin implementarea unui **proces participativ** în care buna guvernanţă, colaborarea şi implicarea comunităţii să reprezinte piloni de dezvoltare şi să asigure continuitatea pe termen lung a viziunii de dezvoltare.

PMUD a fost elaborat de către firma de consultanță Planificatio S.R.L. din Miercurea Ciuc, a fost corelat cu Strategia integrată de dezvoltare urbană a municipiului Sfântu Gheorghe, luând în considerare Programele Operaționale pentru ciclul financiar 2021-2027.

PMUD, înainte să fie aprobat de către Consiliul Local, va trece prin procedura de consultare publică, în procedură de urgență, în temeiul art. 7 alin. (13) din Legeanr*.* 52/2003privind transparența decizională în administrația publică, republicată, cu modificările ulterioare. Urgența se justifică prin faptul că în cadrul apelului de proiecte **PRC/84/PRC\_P4/OP2/RSO2.8/PRC\_A22** termenul de încărcare a cererilor de finanțare și a tuturor anexelor este 19.11.2024, între timp trebuie obținută Decizia etapei de încadrare din partea Agenției pentru Protecția Mediului, trebuie efectuate modificări, completări ale PMUD în urma eventualelor sesizări, propuneri înregistrate în perioada de dezbatere publică, iar consultantul necesită timp pentru finalizarea cererilor de finanțare dezvoltate pe baza PMUD. Nedepunerea la termen a tuturor documentelor duce automat la respingerea cererilor, pierderea finanțării.

Prin proiectul de hotărâre supus dezbaterii și adoptării de către Consiliul Local al Municipiului Sfântu Gheorghe, propun spre aprobare Planul de mobilitate urbană durabilă pentru zona metropolitană Sfântu Gheorghe.

**Viceprimar,**

**Toth-Birtan Csaba**